Exqrch/javanese-Komodo-pixelgpt huggingface dataset:
"The Mudfog Papers" magepokan kauripan bebrayan fiktif, Bebrayan Mudfog kanggo kemajuan kabèh babagan, kemidhi Pickwickian saka British Association for the Advancement of Science
(Sabanjuré, ditemuaké ing York kala 1831, dadi salah sawijining bebrayan Victoria kang disinau lan mentheng tumrap kemajuan kawruh.) Padha karo "The Pickwick Papers", "The Mudfog Papers" ana gayutané karo lapuran-lapuran, mémoar-mémoar, lan layang-layang amerta parlemèn
Serialé diilustrasi déning George Cruikshank
Kutha fiktif, Mudfog dhedhasar Chatham ing Kent, papan Dickens ngentekaké sapérangan masa énomé
Nalika "Oliver Twist" dibabar pisanan ing "Bentley's Miscellany" kala February 1837, Mudfog didunungaké Dickens minangka kutha papan lairé Oliver lan ngentekaké sapérangan masa énomé
Dickens nganggit "Oliver Twist" minangka lanjutané "The Mudfog Papers", nanging alusi iki banjur diilangi nalika novelé dibabar.
Oliver Twist Oliver Twist, utawa The Parish Boy's Progress, iku novèl angka 2 saka Charles Dickens, lan dibabar pisanan minangka serial nalika 1837–39
Novèl iki nyaritaké piyatu ajénéng Oliver Twist, kang miwiti urip ing panti tunawisma
Dhèwèké banjur didol murih makarya kanggo juru jisim nanging dhèwèké minggat, lunga menyang London
Oliver banjur ketemu Artful Dodger, anggota geng copèt kang kabawah kriminal kaki, Fagin
"Oliver Twist" iku kondhang mawa gegambaran nirromantis lan carita kang ngambaraké kriminal lan uripé kang ala
Caritané uga ngambaraké panganiaya kang dialami para piyatu ing London nalika tengahan abad 19
Sesirah liyané ya iku, "The Parish Boy's Progress", kang nyinggung lakon Bunyan ing "The Pilgrim's Progress", lan karikatur seri abad 18 kang digubah William Hogarth, "A Rake's Progress" lan "A Harlot's Progress".
Tillig Tillig ("TILLIG Modellbahnen GmbH & Co
KG") iku siji firma sing nggawé modèl sepur-sepuran ing Sebnitz, Jerman
Badan usaha iki diadegaké taun 1991
Spésialisasi ing sepur modèl skala TT lan ndarbèni asortimèn rena-rena
Saliyané iku sawatara modèl ing skala H0 uga diprodhuksi
Ing taun 1991 Hans-Jürgen Tillig tuku firma Pilz Modellgleis sing nggawé ril flèksibel lan mèmper asliné ing skala H0
Kanggo nambah asortimèn, ril modèl kanggo skala TT dikembangaké
Banjur ing wektu sing padha, Hans-Jürgen Tillig uga ngadegaké badan usaha Mattra kanggo produksi lokomotif modèl lan wagoné
Contoné lokomotif DB Séri 218 lan DR Séri V 200 dikembangaké dan digawé
Ing taun 1993 ana prastawa wigati kanggo Tillig, taun iki dhèwèké tuku badan usaha Berliner TT-Bahnen nalika badan usaha iki mèh bangkrut
Banjur produksiné dilih menyang Sebnitz lan iki awal mulané asortimèn kaya mengkéné diwiwiti.
Karim Bellarabi Karim Bellarabi kuwi juru main bal-balan profèsional Jerman sing lair ndhik Berlin tangal 8 April 1990
Piyambaké saiki main ndhik tim bal-balan Bayer 04 Leverkusen lan main ndhik pérangan ngarep pinggir
Bellarabi tau dadi uwong sing nyekel rekor gawé gol paling rikat ndhik Bundesliga Jerman
Ndèk tanggal 23 Agustus 2014 piyambaké gawé gol wektu ngelawan Borussia Dortmund lan golé kuwi digawé wektu isih 9 detik
Piyambaké lair ndhik Berlin, Jerman nanging bapaké saka ghana lan ibuké asli saka Maroko
Ndèk mangsa bal-balan 2016 iki piyambaké tau arep dituku karo Borussia Dortmund nanging Bayer 04 Leverkusen nolak tawaran kuwi amarga timé sing saiki ora péngin ngadol Bellarabi.
Robert Burns Robert Burns ya iku penyair saka Sekotlan
Dhèwèké lair ana Alloway, Sekotlan, tanggal 25 Januari 1759
Wong tuwané, William Burnes lan Agnes Broun, ya iku tani nanging péngin anaké éntuk pawiyatan kang becik
Dhèwèké banjur sregep maca
Pakaryane Alexander Pope, Henry Mackenzie, lan Laurence Sterne nuwuhaké insprirasine
"Handsome Nell" kanggo Nellie Kilpatrick ya iku lagu sepisanan sing dhewekne gawé
Dhèwèké uga sinau basa Prancis lan Alkitab
Dhèwèké maca lan ngugemi cerita-cerita lan lagu tradhisional saka ibune lan Betty Davidson
Kerja fisik abot ana perternakan kulawargané nalika enom ngunggahake kasenengane marang geguritan, alam, ombèn-ombèn, lan wedhokan kang dadi karaktere saumur uripé
Dhèwèké mbojo karo Jean Amour, nanging banjur pisahan
Burns émigrasi menyang Hindia Kulon karo kekasihe Mary Campbell (geguritané "Higland Mary")
Dhèwèké omah-omah ana Sekotlan sawisé sedane Mary lan suksese terbitan kumpulan geguritané
Umur 27 taun, dhèwèké kondhang nganti njaban nagara kanthi geguritané "To A Louse", "To A Mouse", lan "The Cotter's Saturday Night".
Nathaniel Hawthorne Nathaniel Hawthorne ya iku juru tulis, sastrawan Amérika
Dhèwèké lair ana Salem, Massachusetts, tanggal 4 Juli 1804
Dhèwèké ya iku salah sijining juru tulis sastra kondhang Amérika kang nulis "The Scarlet Letter" (1850) lan "The House of the Seven Gables" (1851)
Sawektu ana pawiyatan, Hawthorne unggul mung ana komposisi lan duwé gegayuhan arep dadi juru tulis
Sawisé lulusan, dhèwèké nulis "Fanshawe" kang diterbitake dhéwé
Taun 1832, dhèwèké nulis "My Kinsman, Major Molineux" lan Roger Malvin's Burial"
Taun 1835, dhèwèké nulis cerita "Young Goodman Brown", kang mungkin sawijining cerita gedhé dhéwé/apik ngenani penyihir.
Perusahaan Kuark Perusahaan Kuark utawa Kuark Internasional (Persero) punika perusahaan swasta nasional kang fokus usaha gawé ing babagan panyèlènggara program-program edukasi, dijurung lan dikèdalikné déning pakar lan profesional kompètén ing bidhangé
Komik Sains Kuark punika komik Sains kanggé laré-laré sing ngandhung pambèlajaran kang sèsuai kurikulum Sekolah Dasar
Komik Kuark disajékaké kagém cara gampil ingkang menarik
Komik Kuark dados komik kapisan ing Indonésia sing diterbitaké kanggé laré-laré supados seneng sinau babagan Sains lan komik punika ugi dados panduan ing melajari Sains
Komik Kuark diterbitaké sètunggal sasi pisan lan disajékaké ana ing 4 tingkatan/"level"
ya iku Level I (Kelas 1-2 SD), Level II (Kelas 3-4 SD), Level III (Kelas 5-6 SD), lan Level IV (Kelas 7-9 tingkat SMP)
Saben Level dicocogaké kèmampuan pèndidikan sing sèsuai
Ing saben edisi disarèngi Pandadharan bab rubrik sains kados Zoologi, Botani, Tubuh Manusia, Eksperimen, Fisika, Astronomi, Mengungkap Rahasia, lan Ekologi.
Jejeré nyaritaké uripé Nell Trent lan simbah kakungé, para résidhèn saka The Old Curiosity Shop ing London
"The Old Curiosity Shop" iku salah sawijining novèl saka rong novèl (sijiné "Barnaby Rudge") sing dibabar mawa carita cekak ing serial minggon "Master Humphrey's Clock", taun 1840 tekan 1841
Taun 1841, "The Old Curiosity Shop" dadi kondhang banget nganti para pembaca ing New York padha teka ning pelabuhan arep rikat-rikat maca pérangan akhiré
"The Old Curiosity Shop" dicetak minangka wujud buku nalika 1841
Queen Victoria uga maca novèl "The Old Curiosity Shop" taun 1841, lan nganggep yèn novèl iku ndhemenaké lan ditulis kanthi moncèr.
Pratélaning ariwarta ing Nèderlan Ariwarta utawa koran ing nagara Nèderlan terbit saben dina, kajaba dina Minggu lan sawenèh dina gedhé umum
Cacah ariwarta ing taun 2009 ana 35
Ing ngisor iki pratélaning ariwarta ing Nèderlan
Cacah ariwarta nasional ing Nèderlan rikala 1950 ana 108, déné rikala 1965 ana 38.
"Barnaby Rudge" dadi salah sawijining novèl saka rong novèl (liyané "The Old Curiosity Shop") sing dibabar ing serial cekak minggon (1840–1841), "Master Humphrey's Clock"
Barnaby Rudge njupuk latar nalika Gordon Riots taun 1780
"Barnaby Rudge" dadi novèl angka 5 Dickens sing dibabar
Novèl iki direncanaké arep dibabar minangka novèl kapisan, nanging panerbit sing asring diowah marakaké semaya
Novèl iki dibabar pisanan kanthi wujud seri ing "Clock" nalika February nganti November 1841
"Barnaby RudgeIt "dadi novèl sujarah Dickens sing kapisan
Novèl sujarah liyané ya iku "A Tale of Two Cities", sing njupuk latar ing masa revolusioner
"Barnaby RudgeIt" minangka salah sawijining novèl sing ora patèk kondhang lan jarang digawé kanthi wujud filem utawa serial tivi
Produksi sing kèri digawé déning BBC production taun 1960; sadurungé, wujud filem bisu digawé taun 1911 lan 1915
Thomas Higgie ngadhaptasi novèl iki minangka lakon telung babak taun 1854
Charles Selby lan Charles Melville uga nggawé lakon sing padha nalika taun 1875
Lakon sing kapindho kui digebyagaké ing English Opera House
Ing taun 1915 Thomas Bentley nyutradarani "Barnaby Rudge", "filem Inggris sing paling akèh rantamané", nanging saiki wis ilang
BBC nggawé serial tivi telulas episode kala 1960
Bernd Leno Bernd Leno kuwi juru main bal-balan profèsional Jerman kang lair ing Bietigheim-Bissingen tanggal 4 Maret 1992
Pamain kang dhuwuré 190 cm kuwi main ing posisi gawang utawa kiper
Saiki dhèwèké main ing tim bal-balan kang mèlu kompetisi Liga Primer Inggris yaiku Arsenal Dhèwèké miwiti karir profèsionalé ing tim Stuttgart II taun 2009
Leno tampil apik wektu lawan FC Barcelona nalika ing Camp Nou taun 2015
Pamain kang wektu kuwi umuré 23 taun iku bisa nggagalné 7 teka 9 tendangané tim FC Barcelona
Nanging, katangguhané kuwi ora bisa menangné timé amarga menit 82 lan 84 dhèwèké ora bisa nggagalné tendangané Sergi Roberto lan Luis Suarez
Amarga dhèwèké, Bayer 04 Leverkusen ora kegolan akèh
Dh`wèké uga dadi juru main kang digawa pelatihé jerman ana ing Piala Eropa taun 2016 sing ana ingPerancis.
Marc-André ter Stegen Marc-André ter Stegen (#ALIH) kuwi sawijiné juru main bal-balan saka Jerman sing saiki main kanggo tim Barcelona dadipanjaga gawang
Ndèk taun 2015, piyambaké éntuk panghargaan Best Save of the Season (aksi panyelamatan paling apik) ndhik Liga Champions wektu ngelawan FC Bayern München.
Hakan Çalhanoğlu Hakan Çalhanoğlu (#ALIH) ya iku juru main bal-balan Turki sing main dadi juru main tengah kanggo Bayer Leverkusen lan Turki
Piyambaké nandatangani kontrak 4 taun karo Hamburger SV teka Karlsruher SC ndhik mangsa panas taun 2012
Nanging wiwit taun 2014 piyambaké main kanggo Bayer 04 Leverkusen
Hakan kuwi juru main sing apik yèn nendang bébas
Ndèk mangsa 2013-2014 kanggo Hamburger SV piyambaké iso gawé gol mawa tendangan bébas, ya iku 5 gol
Ora ana juru main liya ndhik Bundesliga Jerman sing iso gawé gol mawa tendangan bébas kaya piyambaké
Hakan asring ngelatih tendangan bébas lan akhiré saiki piyambaké dadi juru main sing ahli nendhang bébas ndhik kompetisi Bundesliga Jerman.
Skala H0 Sajeroning sepur modèl skala H0 iku jenengé skala kang ngwakili skala 1:87
Dadi ambané ril sepur iku ing amba ril iku dadi 16,5 mm
Dadi ukuran iki nglambangaké amba ril baku 1.435 mm
Ing nagara-nagara abasa Inggris, skala H0 diarani HO
Skala H0 iku skala kang populèr dhéwé saindhenging donya
Skala iki paling populèr ing Amérika Lor lan Éropah
Jeneng HO iku asalé dijupuk saka fakta manawa skala 1:87 iku kurang luwih separoné skala 0, ya iku skala kang cilik dhéwé ing urutan skala Märklin kang ditepungake sakiwatengené taun 1900: skala 0, 1, 2, 3
Ing nagara-nagara abasa Inggris skala iki diarani "HO" utawa pocapané [ˈeɪtʃ oʊ]
Nanging ing Jerman skala iki diarani H0 lan pocapané "halb null" utawa 'ha o'
Babad ing skala H0
Sawisé Perang Donya I ana sawatara upaya kanggo nepungaké sepur modèl kang ukurané luwih cilik tinimbang skala 0 lan luwih trep manawa nggawé "layout" sajeroning omah lan luwih murah manawa diprodhuksi
Kanggo skala anyar iki, amba ril 16,5 mm dirancang lan skala modèl 1:87 dipilih
Wis awal ing taun 1992, Firma Bing ing Nürnberg, Jerman wis nawakaké "sepur dhuwur méja" kanggo sawatara taun
Sepuré iki rilé ana ing undhakan kang satengahé diwènèhi balas mawa ukuran amba 16,5 mm lan ditrangaké minangka 00 utawa H0 kala iku
Lokomotifé sepur awalé nganggo mesin pir nanging wiwit taun 1924 wis diobahaké mawa tenaga listrik
Produsèn yasan aksèsori kaya ta Kibri uga wis masaraké yasan ing skala kang padha
Gregory Isaacs Gregory Anthony Isaacs (15 Juli 1951 – 25 Oktober 2010) kuwi musisi reggae teka Jamaika
Milo Miles, nulis ndhik "The New York Times", njabarké Isaacs dadi "penyanyi reggae paling istimewa"
Piyambaké nduwé jeneng kahormatan ya iku Cool Ruler
Luwih teka 500 album sing wis digawé karo Gregory Isaacs sakdawané kariré
Ndèk ngisor iki ya iku album-albumé piyambaké:
Toots and the Maytals Toots and the Maytals awal-awalé jenengé The Maytals, ya iku kelompok musik teka Jamaika lan salahsijiné kelompok ska sing dikenal uga dadi kelompok rocksteady
The Maytals diwangun wektu awal-awal 1960-an lan piyambaké kabèh ya iku tokoh utami sing ngenalké reggae
Gaya suara penyanyiné kuwi teka ati dibandingné karo Otis Redding, lan nggawé piyambaké dadi 100 penyanyi paling apik karo Rolling Stone
Ndèk taun 1968 lagu Do the Reggay iku lagu kapisan sing migunakné tembung reggae, kanggo njenengné aliran musik kuwi lan ngenalké ana ing uwong akèh.
Taco Taco ya iku panganan tradhisional Mèksiko dumadi tortilla kagawé saka jagung utawa gandum kang dilempit utawa digulung ing njaba sakumpulan isèn-isènan
Sawiji taco bisa kagawé kanthi isèn-isèn kang warna-warna, kalebu daging sapi, daging babi, daging pitik, tetedhan sagara, janganan lan kèju, mulané mbisakaké anané warna-warna pilian kréasi
Sawiji taco iku lumrahé dipangan tanpa nganggo piranti lan asringé dipangan karo sambel-sambelan kaya ta salsa utawa lombok abang, apokat utawa guacamole, ketumbar (coriander), tomat, bawang bombay lan selada
Mula bakaning taco iku pasè ora pati dingertèni, lan etimologi- etimologi kanggo panganggo tembung iku ing donya kulinèr mung téorétis
Adhedhasaré Real Academia Española, pambabaré "Diccionario de la Lengua Española (Bausastraning Basa Spanyol)", tembung "taco" nyandrakaké panganan Mèksiko kang lumrah kagawé saka jagung tortilla nglimpeti panganan liyané ("Tortilla de maíz enrollada con algún alimento dentro, típica de México")
Tegesé tembung tembung basa Spanyol iku, "taco" ya iku gawéan uwong Mèksiko, nanging ing dhialèk liya, "taco" iku dinggo kanggo negesi tembung "ganjelan; bundelan, buntetan; sunduk bilyard; pipa sebul; lantak; wong cendhek lan lemu; kayu cendhek lan lemu." Manawa panganggoné ing donya kulinèr, tembung "taco" dhuwé tembung sedhulur ing basa-basa Éropah liyané, kalebu tembung basa Prancis "tache" lan tembung basa Inggris "tack (tegesé paku)."
tembung basa Inggris "tack (tegesé paku)." Adhedhasar sawiji téyori etimologi, teges kulinèré "taco" turunan saka sawiji tegesé ya iku "buntetan"
Teges iku mau digunakaké antara panambang pérak Mèksiko, kang nganggo bahan pambledhos ing jero buntetan awujud dumadi kertas pambungkus lan isèn-isèn bubuk mesiu
Nanging, mula baka pribumi kanggo tembung "taco" ing kontèks kulinèr iku uga diusulaké
OSawiji kemungkinan ya iku manawa tembung iku turunan saka tembung basa Nahuatl "tlahco", tegesé "setengah" utawa "ing jero," ateges manawa panganan bakal digantèkaké ing jero tortilla
Uga, saka tembung basa Náhuatl kanggo tortilla jagung (pracèkan kalamangsa sadurungé Kolombia) ya iku "tlaxcalli".
Kaviar Kaviar (saka tembung Pèrsi : Xāviār) yaiku panganan méwah saka endhog iwak kulawarga Acipenseridae sing uwis diawètaké nganggo uyah
Endhogé bisa sing isih "seger" (durung dipastéurisasi) utawa sing uwis dipastéurisasi
Prosès pastéurisasi iki nyuda aji kulinèr lan aji ékonomi kaviar
Adaté, istilah "kaviar" mligi ateges endhog iwak sturgéon alasan ing Sagara Kaspia lan Sagara Ireng (kaviar iwak beluga, osètra lan sèvruga)
Gumantung nagarané, "kaviar" uga bisa ateges endhog iwak jinis liya, kaya ta iwak salmon, sirah waja, forèl, pringkil, putih, karper, lan spésiés iwak sturgéon liyané
Kaviar ingaran panganan méwah lan dipangan minangka panganan sampingan utawa olèsan
Muturut FAO PBB, endhog iwak apa waé sing dudu spésiés Acipenseriformes (kaya ta Acipenseridae, utawa iwak sturgéon "sensu stricto", lan Polyodontidae utawa iwak kayuh) ora bisa ingaran kaviar, nanging "gantining kaviar." Gantha iki uga dipinangkani déning CITES, WWF, US Customs Service, lan nagara Prancis
Istilah iki uga kanggo ngandharaké panganan-panganan sing wujudé mèmper kaviar, kaya ta "kaviar térong" (kagawé saka térong) lan "Kaviar tèksas" (kagawé saka kacang polong)
Patang jinis kaviar sing utama ya iku beluga, sterlèt, osètra, lan sèvruga
Kaviar paling arang tur larang tinemu ya iku sing saka iwak sturgéon beluga, uripé ing Sagara Kaspia sing dikupeng nagara Iran, Kazakhstan, Ruslan, Turkmènistan, lan Azerbaijan
Antara taun 2008 lan 2011, prodhuksining kaviar alasan ing Ruslan dilèrènaké murih kaviar alasan bisa ngrembaka manèh
Azerbaijan lan Iran uga uga ngidinaké pamancingé iwak sturgéon ing pasisir-pasisiré
Kaviar beluga ingaran paling becik kwalitèté amarga endhogé sing alus tur gedhé dhéwé (sagedhé kacang polong)
Wernané jinis iki ana manéka saka pérak-klawu pucet nganti ireng
Kaviar sing becik kapindho ya iku kaviar sterlèt emas cilik sing uwis arang lan kawitané namung kanggo para ningrat Ruslan, Iran lan Ostenrik
Sing kwalitèté becik katelu ya iku kaviar osètra sing gedhéné sedhengan lan wernané klawu nganti semu soklat
Sing becik pungkasan ya iku kaviar sèvruga sing ukurané cilik wernané klawu.
Basa Éspéranto Éspéranto iku basa rékan kang digawé déning L
Zamenhof, lan basa rékan paling digunakaké ing donya
Jeneng "Éspéranto" iku jeneng singlon saka L.L
Zamenhof dhéwé nalika dhèwèké nerbitaké bab basané ing 1887
Ancas mligi Zamenhof ya iku nggawé basa nétral kang gampang disinaoni lan digunakaké minangka basa panengah déning wong kang duwé basa ibu kang béda-béda.
Martin Chuzzlewit The Life and Adventures of Martin Chuzzlewit (lumrahé kondhang minangka Martin Chuzzlewit) iku novèl anggitané Charles Dickens, uga dadi novèl brandalan pungkasan
Asliné, novèl iki wis digawé awujud serial taun 1843 lan 1844
Dickens nganggep novèl iki karyané kang paling apik, masiya ora patèk kondhang
Kaya amèh kabèh novèlé Dickens, "Martin Chuzzlewit" dibabar kanggo umum saben wulan
Novèl kang dibabar ben wulan iki ora ngolèhké penjualan kang apik, yèn katandhing karo karya sadurungé
Mila, Dickens ngowah jejeré kanthi njupuk latar ing Amerikah
Mangkéné dadi carané Dickens nggambaraké sarana satir yèn Amerikah (kang ditekani taun 1842) iku mèmper wanantara mawa kanthong-kanthong kabudayan kang kebak ndobos lan ngapusi
Irah-irahan mligi, miturut purwaka kang ditulis Dickens, ya iku moksèl, kang digambaraké ing wujud satir sarana kabèh anggota kulawarga Chuzzlewit
Novèl iki uga misuwur mawa rong lakon penjahat, Seth Pecksniff lan Jonas Chuzzlewit
Novèl iki mentheng kanggo Angela Georgina Burdett-Coutts, kancané Dickens.
Masjid Raya Palembang Masjid Raya Palembang iku papan panggoné ana ing kutha Palembang
Masjid para umat Islam iki dibangun ing taun 1748
Masjid iki uga duwé jènéng Masjid Agung Sriwijaya utawa Masjid Agung Sultan Mahmud Badaruddin I.
Dickens miwiti nulis buku iki kala 17 Oktober 1845 lan mungkasi sadurungé 1 Dhésèmber
Kaya amèh kabèh buku natal Dickens, "The Cricket on the Hearth" diterbitaké ing wujud buku dudu serial
Dickens ndunungaké novèl iki novèl sing tentrem, lugu, omahan, lan ndhemeni
Novèl iki kapérang sawenèh bab sing diarani "Chirps", padha karo "Quarters" saka "The Chimes" utawa "Staves" saka "A Christmas Carol"
Skala TT Skala TT iku siji skala ing sepur modèl
TT iku cekakan saka table top kang tegesé dhuwur méja
Dadi karepé siji "layout" sepur-sepuran bisa dipasang sadhuwuring méja
Skala TT iku ukurané 1:120
Ambané jalur ril ana 1,2 cm
Sing kapisan ngripta skala iki ya iku Hal Joyce saka Amérikah Sarékat
Nanging skala iki saiki namung populèr ing Éropah
Mliginé ing Jerman sisih wétan, Éropah wétan lan Ruslan
Ukuran skala iki kurang luwih antara skala H0 (1:87) lan skala N (1:160)
Produsèn gedhé sajeroning skala iki Tillig lan Roco
Piko wiwit sawatara taun uga wis produksi akèh sepur-sepuran ing skala iki
Skala iki ing Jerman uga kerep diarani "die Spur der Mitte" kang tegesé 'sepur tengahan'
Karepé skala iki tengah-tengahan antara skala H0 lan N saha ndarbèni sisih positif manawa détailé isih cukup, kamangka wong ora mrelokaké papan kang amba kaya kanggo H0
Skala TT iku diciptakaké déning Hal Joyce saka Indiana ing taun 1946 lan banjur dipasaraké Firma H.P
Products kang wis ngadeg wiwi taun 1945
Ing Jerman skala TT dadi ditepungi déning Firma Rokal ing Kulon lan déning Firma Zeuke & Wegwerth ing Wétan
Sawisé Rokal bangkrut taun 1960-an, skala TT dadi sirna ing Jerman Kulon
Ing Jerman Wétan lan nagara-nagara COMECON Zeuke & Wegwerth dadi saya ngrembaka
Badan usaha iki ndarbèni 800 buruh lan pagawé ing Berlin
Sawisé Zeuke & Wegwerth dinasionalisasi taun 1972, jenengé VEB Berliner TT-Bahnen (BTTB)
Sawisé Jerman manunggal manèh taun 1990, firma kang dinasionalisasi kanthi paksa iki, dibalèkaké manèh marang Zeuke
Banjur bangkrut taun 1993 lan dituku déning Tillig saka Sachsen
Nganti saiki firma iki kang gedhé dhéwé lan asortimèn kang pepak dhéwé
Meghan Trainor Meghan Elizabeth Trainor (#ALIH) kuwi sawijiné penyanyi lan penulis lagu teka Amérikah Sarékat
Piyambaké ngerilis album dhéwé sadurungé nandatangani kontrak karo Epic Records lan éntuk terobosan ndhik taun 2014 mawa lagu "All About That Bass"
Lagu iki bisa dadi nomer siji ndhik AS "Billboard" Hot 100
Lagu sing keloroné Trainor, "Lips Are Movin" bisa dadi urutan nomer 4
Saiki piyambaké wis ngerilis album anyaré sing dirilis bulan ndhik Mèi 2016, ya iku Thank You.
Wong Bunyèvsi Wong Bunyèvsi (#ALIH #ALIH) ya iku golongan ètnis kang akèh-akèhé ndunungi wewengkon Bačka ing Sèrbi (provinsi Vojvodina) lan Honggari Kidul (wewengkon Bács-Kiskun, mligi ing wewengkon Baja)
Wong-wong iki bokmenawa asalé saka Hèrsegowina, kang banjur migrasi menyang Dalmatia, lan saka kana ngalih menyang Lika lan Bačka ing abad angka 16 lan angka 17
Wong Bunyèvsi kang manggon ing Bosnia lan Hèrsegowina dalah ing Kroasia saiki ing wektu iki nguri-uri jejuluk mangkono mligi minangka jatidhiri étno-régional tur asring ngaggep golongané minangka wong Kroasia
Wong Bunyèvsi nggilut Katulik Roma lan nyaturaké basa Sèrbo-Kroasia adhialèk Ikav kang duwé karakteristik arkais
Nalika abad angka 18 lan angka 19, golongan iki kapétung cukup akèh cacah jiwané ing Bačka Lor, nanging akèh kang nuli caruban karo wong Honggari
Ing Sèrbi, wong Bunyèvsi ndunungi Provinsi Swatantra Vojvodina, akèh-akèhé ing iring Lor wewengkon Bačka
Bebrayané kapérang miturut afiliasi étnis
Ing sènsus 2011, ing babagan étnisitas, ana 16.706 pandunung Vojvodina kang mbiwara yèn golongané iku wong Bunyèvsi lan 47.033 minangka wong Kroasia
Ora kabèh wong Kroasia ing Vojvodina iku turunan wong Bunyèvsi
Golongan liyané kang gedhé ya iku wong Soksi
Cacah jiwa wong Bunyèvsi kang paling akèh ing Sèrbi (9.235) dumunung ing Subotika, kutha pacarubané ètnis-ètnis
Kutha iki dadi punjering budaya lan pulitik wong Bunyèvsi
Laladan urban wong Bunyèvsi liyané kang wigati ya iku kutha Sombor (1.629)
Désa-désa kang akèh didunungi wong Bunyèvsi kabèh kapernah ing wewengkon administratif kutha Subotika: Honggari
Kutha lan désa ing Honggari kanthi akèh pandunung wong Bunyèvsi (jeneng pamukiman ing dhialèk Bunyèvsi ana ing sajeroné kurung) ya iku: Désa-désa kang duk nguni sapérangané didunungi akèh wong Bunyèvsi, nanging saiki amung kurang saka 70 pandunungé kang wong Bunyèvsi ya iku: Étimologi
Ana sawenèh ancangan ngenani mula bukané jeneng golongan wong iki
Ancangan kang paling kondhang ya iku yèn jenengé purwané saka Kali Buna ing Hèrsegowina tengah, kang tanah wutah getihé leluriné wong Bunyèvsi sadurungé migrasi
Étimologi iki kapisan diusulaké Fr
Marijan Lanosović lan disengkuyung Vuk Karadžić, Rudolf Horvat, Ivan Ivanić, Ivan Antonović, István Iványi, lan Mijo Mandić
Ancangan liyané ngandharaké yèn jeneng mau purwané saka istilah "Bunja", omah watu tradhisional asal Dalmatia
Ing dhialèk Bunyèvsi, jenengé golongan étnis iki "Bunjevci" (diucapaké ]), ing basa Kroasia "Bunjevci", ing basa Sèrbi Буњевци utawa "Bunjevci", ing basa Honggari "bunyevácok", lan ing basa Jerman "Bunjewatzen"
Ing Honggari, wong Bunyèvsi ora dianggep golongan minoritas; pamarèntah kana nganggep golongan wong iki padha karo wong Kroasia
Rikala April 2006, kumpulan Bunyèvsi prakarsani pangumpuling tandha tangan kasarujukan nedya ngangkat Bunyèvsi dadi sawiji golongan minoritas kang séjé
Ing Honggari, 1.000 tandha tangan kang sah dibutuhaké supaya sawiji golongan étnis minoritas bisa kacathet dalah diakoni sujarahé
Ing pungkasaning 60 dina, wektu kang diwenèhaké kanggo ngayahi prakarsa iku, punjul 2.000 tandha tangan kasih diolèhaké
Udakara 1.700 tandha tangan dianggep sah déning kantor setèman nasional.
Parlemèn Budapèst tumuli diwatesi tekan Januari 2007 saperlu ngrampungaké prakara iku sarana nampa utawa nulak usulan mangkono
Durung ana prakarsa sairib kang kasil tekan samana kawit kukum bab minoritas disahaké ing taun 1992